ΠΕΡΙΕΧΟΜΕΝΑ
ΑΠΟΦΑΣΕΙΣ
Κύρωση τμήματος του υφιστάμενου δικτύου κοινοχρήστων χώρων σύμφωνα με το άρθρο 35 του
ν. 3937/2011 (ΦΕΚ 60/Α΄/31.3.2011), εντός ορίων
οικισμού «ΧΙΛΙΑΔΟΥ», του Δήμου Δωρίδος Περιφερειακής Ενότητας Φωκίδας.
Κήρυξη ως αναδασωτέας εκτάσεως εμβαδού εμβαδού 1.37 στρεμμάτων στη θέση «Βροντόνερο»,
Τ.Κ. Καλαμακίου, Δήμου Ζακύνθου.
Κήρυξη ως αναδασωτέας εκτάσεως Δ με στοιχεία
(1,2,17,6-16,1) εμβαδού 2.81 στρεμμάτων [έχοντας εξαιρεθεί άλλης μορφής έκταση Ε(2-6,17,2)
εμβαδού 0.27 στρεμμάτων], από συνολική έκταση 3.08 στρεμμάτων στη θέση «Σταυρός», Τ.Κ. Ορ-
θονιών, Δήμου Ζακύνθου.
ΑΠΟΦΑΣΕΙΣ
Αριθμ. 701/43178
(1)
Κύρωση τμήματος του υφιστάμενου δικτύου κοινοχρήστων χώρων σύμφωνα με το άρθρο 35 του
ν. 3937/2011 (ΦΕΚ 60/Α΄/31.3.2011), εντός ορίων
οικισμού «ΧΙΛΙΑΔΟΥ», του Δήμου Δωρίδος Περιφερειακής Ενότητας Φωκίδας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις του ν.δ. 17.7.1923 « Περί σχεδίων πόλεων
κ.λπ.» (ΦΕΚ 228/Α΄), όπως τροποποιήθηκαν και ισχύουν.
2. Τις διατάξεις του ν. 3852/2010 (ΦΕΚ 87/Α΄) «Νέα Αρχιτεκτονική της Αυτοδιοίκησης και της Αποκεντρωμένης
Διοίκησης - Πρόγραμμα Καλλικράτης» και ειδικότερα τα
άρθρα 6 και 280, όπως ισχύουν.
3. Τις διατάξεις του π.δ. 138/2010 (ΦΕΚ 231/Α΄) «Οργανισμός της Αποκεντρωμένης Διοίκησης Θεσσαλίας -
Στερεάς Ελλάδας».
4. Την αριθμ. 13917/15-5-2017 απόφαση του Υπουργού
Εσωτερικών περί «Διορισμού Συντονιστή της Αποκεντρωμένης Διοίκησης Θεσσαλίας - Στερεάς Ελλάδας» (ΦΕΚ 250/
τ. ΥΟΔΔ/26.5.2017).
5. Τις διατάξεις του άρθρου 42 παρ. 5 εδάφιο β’ του
ν. 1337/1983 (ΦΕΚ 33/Α΄) «Επέκταση των πολεοδομικών
σχεδίων Οικιστική ανάπτυξη και σχετικές ρυθμίσεις»,
όπως ισχύει.
6. Τις διατάξεις του άρθρου 6 του π.δ./24.4.1985 (ΦΕΚ
181/Δ΄) «Τρόπος καθορισμού ορίων οικισμών της χώρας
κ.λπ.».
7. Τη με αριθμ. 1828/08 απόφαση του ΣτΕ.
8. Τις διατάξεις του άρθρου 35 του ν. 3937/2011 (ΦΕΚ
60/Α΄) «Διατήρηση της βιοποικιλότητας και άλλες διατάξεις», όπως ισχύει.
9. Τις διατάξεις του άρθρου 42 παρ. 16 του ν. 4030/2011
(ΦΕΚ 279/Α΄) «Νέος τρόπος έκδοσης αδειών δόμησης,
έλεγχου κατασκευών και λοιπές διατάξεις», όπως ισχύει.
10. Την αριθμ. 39608/14.9.2011 απόφαση του ΥΠΕΚΑ περί «Έγκριση τεχνικών προδιαγραφών σύνταξης
διαγραμμάτων ή άλλων μελετών που απαιτούνται και
καθορισμός περιεχομένου και στοιχείων που περιλαμβάνονται και αποτυπώνονται, για την εφαρμογή της
παραγράφου 1 του άρθρου 35 του ν. 3937/2011» (ΦΕΚ
2200/Β΄).
11. Την από 21.6.2012 εγκύκλιο 12 της Δ/νσης Πολεοδομικού Σχεδιασμού του ΥΠΕΚΑ με θέμα: «Οδηγίες και
διευκρινίσεις για την κύρωση δικτύου κοινοχρήστων
χώρων».
12. Τις διατάξεις του άρθρου 10 του ν. 4164/2013 (ΦΕΚ
156/Α΄) «Συμπλήρωση των διατάξεων περί Εθνικού Κτηματολογίου και άλλες ρυθμίσεις», όπως ισχύει.
13. Τις διατάξεις του άρθρου 36 του ν. 4258/2014 (ΦΕΚ
94/Α΄), όπως ισχύει.
14. Τις διατάξεις του άρθρου 10 παρ. 18α του
ν. 4315/2014 (ΦΕΚ 269/Α΄), όπως ισχύει.
15. Τη με αριθμ. 2424/13.7.1988 απόφαση του Νομάρχη Φωκίδας, που δημοσιεύθηκε στο ΦΕΚ 563/
Δ΄/4.8.1988 και με την οποία έγινε καθορισμός ορίων,
όρων και περιορισμών δόμησης και κατηγοριοποίηση
του οικισμού «ΧΙΛΙΑΔΟΥΣ» του Νομού Φωκίδας.
16. Τη με αριθμ. 435/25.1.1992 απόφαση του Νομάρχη Φωκίδας, που δημοσιεύθηκε στο ΦΕΚ 182/Δ΄/
25.2.1992, με την οποία έγινε τροποποίηση και συμπλήρωση διατάξεων του (15) διατακτικού.
17. Τη με αριθμ. 2573/106599/15.6.2015 αίτηση του
Τσιακουμή Αλέξανδρου.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
27 Ιανουαρίου 2020
ΤΕΥΧΟΣ  ΤΕΤΑΡΤΟ
Αρ. Φύλλου 10
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 10/27.01.2020
18. Τη με αριθμ. 3046/175532/9.10.2017 αίτηση του
Τσιακουμή Αλέξανδρου.
19. Την αριθμ. 701/43178/15.3.2019 αίτηση του Τσιακουμή Αλέξανδρου με φάκελο συμπληρωματικών
εγγράφων.
20. Την αριθμ. 134/28.7.2013 απόφαση του Δημοτικού
Συμβουλίου του Δήμου Δωρίδος περί έγκρισης έναρξης της διαδικασίας για την κύρωση τμήματος δικτύου
κοινοχρήστων χώρων για τον οικισμό «ΧΙΛΙΑΔΟΥ» Π.Ε.
Φωκίδας στη θέση «ΣΚΕΠΕΤΑΡΑ».
21. Το από 6.11.2013 αποδεικτικό τοιχοκόλλησης του
Δήμου Δωρίδος.
22. Τα φύλλα των εφημερίδων:
α) «Η ΩΡΑ ΤΗΣ ΦΩΚΙΔΑΣ» αριθμός φύλλου 2184
(5.5.2015)
β) «ΕΝ ΔΕΛΦΟΙΣ» αριθμός φύλλου 642 (8.5.2015)
στα οποία δημοσιεύθηκε η αριθμ. 134/28.7.2013 απόφαση του Δημοτικού Συμβουλίου του Δήμου Δωρίδος.
23. Την αριθμ. 5721/27.5.2015 βεβαίωση του Δήμου
Δωρίδος σύμφωνα με την οποία δεν υποβλήθηκε καμία ένσταση, κατά το χρονικό διάστημα της ανάρτησης
της από 4.5.2015 ανακοίνωσης για την έναρξης της διαδικασίας για την τμηματική κύρωση του υφιστάμενου
δικτύου κοινοχρήστων χώρων του θέματος.
24. Την αριθμ. 5374/23.9.1991 πράξη παραχώρησης σε
κοινή χρήση εδαφικής λωρίδας που μεταγράφηκε στον
τόμο 177 , με αριθμό μεταγραφής 467 στις 3.6.1997 στο
Υποθηκοφυλακείο Ευπαλίου και το με χρονολογία 1991
τοπογραφικό διάγραμμα του πολιτικού υπομηχανικού
Φώτη Καλλία που τη συνοδεύει.
25. Την αριθμ. 13.321/16.4.2004 πράξη παραχώρησης σε κοινή χρήση εδαφικής λωρίδας που μεταγρά-
φηκε στον τόμο 183 , με αριθμό μεταγραφής 173 στις
20.4.2004 στο Υποθηκοφυλακείο Ευπαλίου και το με
χρονολογία 2003 τοπογραφικό διάγραμμα του πολιτικού
μηχανικού Αλέξανδρου Τσιακουμή που τη συνοδεύει.
26. Την αριθμ. 18494/16.5.2008 πράξη παραχώρησης
σε κοινή χρήση εδαφικών λωρίδων που μεταγράφηκαν
στον τόμο 212 , με αριθμό μεταγραφής 47 στις 1.7.2015
στο Υποθηκοφυλακείο Ευπαλίου και το με χρονολογία
2008 τοπογραφικό διάγραμμα του πολιτικού μηχανικού
Αλέξανδρου Τσιακουμή που τις συνοδεύει.
27. Το με χρονολογία Μάρτιος 2019 κλίμακας 1:1000
τοπογραφικό διάγραμμα Τ1 του πολιτικού μηχανικού
Π.Ε. Αλέξανδρου Τσιακουμή.
28. Το γεγονός ότι από τις κανονιστικές διατάξεις της
παρούσας απόφασης δεν προκαλείτε δαπάνη εις βάρος
του κρατικού προϋπολογισμού και του οικείου ΟΤΑ.
και επειδή:
1. Η αρμοδιότητα κύρωσης δικτύου κοινοχρήστων
χώρων σε οικισμό με πληθυσμό κάτω των 2000 κατοίκων
οριοθετημένων κατά τις διατάξεις του π.δ. 24-4-3.5.1985
(181/Δ΄) ανήκει στον Γενικό Γραμματέα Αποκεντρωμένης
Διοίκησης (νυν Συντονιστή) κατά τα οριζόμενα στο άρθρο 35 του ν. 3937/2011 (60/Α΄), όπως ισχύει.
2. Το προς κύρωση δίκτυο κοινοχρήστων χώρων θεωρείται κατάλληλο δεδομένου ότι συνδέεται με το υφι-
στάμενο δίκτυο κοινοχρήστων χώρων, αποφασίζουμε:
1. Την κύρωση τμήματος του υφιστάμενου δικτύου
κοινοχρήστων χώρων σύμφωνα με το άρθρο 35 του
ν. 3937/2011 (ΦΕΚ 60/Α΄/31.3.2011), του οικισμού «ΧΙΛΙΑΔΟΥ» Π.Ε. Φωκίδας στη θέση «ΣΚΕΠΕΤΑΡΑ». του Δή-
μου Δωρίδας της Π.Ε. Φωκίδας, όπως αυτό αποτυπώνεται στο με χρονολογία Μάρτιος 2019 κλίμακας 1:1000
τοπογραφικό διάγραμμα Τ1 του πολιτικού μηχανικού
Π.Ε. Αλέξανδρου, το οποίο συνοδεύει την παρούσα απόφαση.
2. Η ισχύς της απόφασης αρχίζει από την δημοσίευσή
της στην Εφημερίδα της Κυβερνήσεως.
Η απόφαση αυτή και το συνοδεύον τοπογραφικό
διάγραμμα Τ1, να δημοσιευθούν στην Εφημερίδα της
Κυβερνήσεως.
Λαμία, 6 Δεκεμβρίου 2019
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΝΤΙΤΟΡΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 10/27.01.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 10/27.01.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 10/27.01.2020
Αριθμ. 3420
(2)
Κήρυξη ως αναδασωτέας εκτάσεως εμβαδού εμβαδού 1.37 στρεμμάτων στη θέση «Βροντόνερο»,
Τ.Κ. Καλαμακίου, Δήμου Ζακύνθου.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ - ΔΥΤΙΚΗΣ ΕΛΛΑΔΑΣ
ΚΑΙ ΙΟΝΙΟΥ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις περί Διοικητικής αποκέντρωσης διατάξεις του
ν. 3200/1955, όπως τροποποιήθηκαν και συμπληρώθηκαν μεταγενέστερα και ειδικότερα του άρθρου 5.
3. Τις διατάξεις του ν. 998/1979 «περί προστασίας δασών και δασικών εν γένει εκτάσεων της χώρας» και συ-
γκεκριμένα: α) του άρθρου 38 παρ. 1 και β) του άρθρου
41 παρ. 1.
4. Τις διατάξεις του ν. 3208/2003 «Προστασία δασικών οικοσυστημάτων, κατάρτιση δασολογίου, ρύθμιση
εμπραγμάτων δικαιωμάτων επί δασών και δασικών εν
γένει εκτάσεων και άλλες διατάξεις» και ειδικότερα του
άρθρου 1 αυτού, καθώς και του ν. 4280/2014.
5. Τις διατάξεις του Υπουργείου Γεωργίας αριθμ.
160417/1180/8.7.1980 και 182447/3049/24.9.1980.
6. Τις διατάξεις του ν. 3852/2010 (ΦΕΚ 87/Α΄/7.6.2010)
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
7. Τις διατάξεις του π.δ. 139/2010 (ΦΕΚ 232/Α΄/
27.12.2010) «Οργανισμός της Αποκεντρωμένης Διοίκησης Πελοποννήσου, Δυτικής Ελλάδας και Ιονίου».
8. Το άρθρο 56 του ν. 4257/2014 (ΦΕΚ 93/Α΄/14.4.2014)
«Επείγουσες ρυθμίσεις αρμοδιοτήτων Υπουργείου Εσωτερικών».
9. Την υπ’ αριθμ. 15870/15.5.2017 απόφαση του
Υπουργού Εσωτερικών περί διορισμού Συντονιστή της
Αποκεντρωμένης Διοίκησης Πελοποννήσου, Δυτικής Ελλάδας και Ιονίου, η οποία δημοσιεύθηκε στο ΦΕΚ 250/
τ.ΥΟΔΔ/26.5.2017 και έλαβε αριθμό διαδικτυακής ανάρτησης ΑΔΑ:ΩΨΦΒ465ΧΘ7-Τ4Γ.
10. Την αναφορά της Δ/νσης Δασών Ζακύνθου με
αριθμ. 2838/25.10.2019 με την οποία προτείνεται η
κήρυξη ως αναδασωτέας της αναφερόμενης στο θέμα
έκτασης, αποφασίζουμε:
Κηρύσσουμε ως αναδασωτέα λόγω πυρκαγιάς, τη δασική έκταση εμβαδού 1.37 στρεμμάτων που βρίσκεται
στη θέση «Βροντόνερο» της Τ.Κ. Καλαμακίου, Δήμου
Ζακύνθου Νομού Ζακύνθου, όπως προσδιορίζεται με
τα στοιχεία 1-6 και απεικονίζεται στο συνημμένο της παρούσας απόφασης απόσπασμα πινακίδας ΓΥΣ 6177/5,
κλίμακας 1:2500, το οποίο αποτελεί αναπόσπαστο μέρος
της και έχει όρια:
Ανατολικά: δασική έκταση, Δυτικά: δασική έκταση,
Βόρεια: δάσος πεύκης, Νότια: δασική έκταση.
Η έκταση εμπίπτει στις διατάξεις της παραγράφου 2
του άρθρου 3 του ν. 998/1979 ’’περί προστασίας δασών
και δασικών εν γένει εκτάσεων της χώρας’’, όπως αντικαταστάθηκε με το άρθρο 1 παρ. 1 του ν. 3208/2003 ’’περί
προστασίας των δασικών οικοσυστημάτων, κατάρτιση
δασολογίου, ρύθμιση εμπραγμάτων δικαιωμάτων επί δασών και δασικών εν γένει εκτάσεων και άλλες διατάξεις’’,
καθώς και της παραγράφου 1α (όπως αντικαταστάθηκε
με το άρθρο 1 παρ 3α ν. 3208/2003) και της παραγράφου
2β και 2δ του άρθρου 4 του ν. 998/1979.
Παρατηρήσεις: - Η έκταση βρίσκεται εντός της περιφερειακής ζώνης προστασίας του Εθνικού Θαλάσσιου
Πάρκου Ζακύνθου.
- Το μεγαλύτερο μέρος της έκτασης στο παρελθόν έχει
κηρυχθεί ως αναδασωτέο (ως μέρος ευρύτερης έκτασης)
με την 3315/8.12.2008 απόφαση (ΦΕΚ 24/Δ΄/2009).
Σκοπός της κήρυξης της ανωτέρω έκτασης ως αναδασωτέας είναι η διατήρηση του δασικού χαρακτήρα
της, ο αποκλεισμός διάθεσής της για άλλη χρήση και η
αποκατάσταση με φυσική αναγέννηση της καταστραφείσας δασικής βλάστησης αποτελούμενη από αείφυλλα
πλατύφυλλα (πουρνάρι, σχίνος, ασφαλαχθός, κουμαριά)
και λίγα άτομα πεύκης, ύστερα από πυρκαγιά που εκδηλώθηκε στις 28.7.2019 και ώρα 18:20.
Κατά της απόφασης αυτής παρέχεται η δυνατότητα
άσκησης αίτησης ακύρωσης παντός έχοντος έννομο
συμφέρον φυσικού η νομικού προσώπου, ενώπιον του
τριμελούς Διοικητικού Εφετείου Πατρών εντός εξήντα
ημερών από την επόμενη της δημοσιεύσεως.
Η απόφαση αυτή να δημοσιευθεί στη Εφημερίδα της
Κυβερνήσεως.
Πάτρα, 12 Δεκεμβρίου 2019
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 10/27.01.2020
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 10/27.01.2020
Αριθμ. 3417
(3)
Κήρυξη ως αναδασωτέας εκτάσεως Δ με στοιχεία
(1,2,17,6-16,1) εμβαδού 2.81 στρεμμάτων [έχοντας εξαιρεθεί άλλης μορφής έκταση Ε(2-6,17,2)
εμβαδού 0.27 στρεμμάτων], από συνολική έκταση 3.08 στρεμμάτων στη θέση «Σταυρός», Τ.Κ.
Ορθονιών, Δήμου Ζακύνθου.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΠΕΛΟΠΟΝΝΗΣΟΥ - ΔΥΤΙΚΗΣ ΕΛΛΑΔΑΣ
ΚΑΙ ΙΟΝΙΟΥ
Έχοντας υπόψη:
1. Τις διατάξεις των άρθρων 24 παρ. 1 και 117 παρ. 3
του Συντάγματος.
2. Τις περί Διοικητικής αποκέντρωσης διατάξεις του
ν. 3200/1955, όπως τροποποιήθηκαν και συμπληρώθηκαν μεταγενέστερα και ειδικότερα του άρθρου 5.
3. Τις διατάξεις του ν. 998/1979 «περί προστασίας δασών και δασικών εν γένει εκτάσεων της χώρας» και συ-
γκεκριμένα: α) του άρθρου 38 παρ. 1 και β) του άρθρου
41 παρ. 1.
4. Τις διατάξεις του ν. 3208/2003 «Προστασία δασικών οικοσυστημάτων, κατάρτιση δασολογίου, ρύθμιση
εμπραγμάτων δικαιωμάτων επί δασών και δασικών εν
γένει εκτάσεων και άλλες διατάξεις» και ειδικότερα του
άρθρου 1 αυτού, καθώς και του ν. 4280/2014.
5. Τις διατάξεις του Υπουργείου Γεωργίας αριθμ.
160417/1180/8.7.1980 και 182447/3049/24.9.1980.
6. Τις διατάξεις του ν. 3852/2010 (ΦΕΚ 87/Α΄/7.6.2010)
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
7. Τις διατάξεις του π.δ. 139/2010 (ΦΕΚ 232/Α΄/
27.12.2010) «Οργανισμός της Αποκεντρωμένης Διοίκησης Πελοποννήσου, Δυτικής Ελλάδας και Ιονίου».
8. Το άρθρο 56 του ν. 4257/2014 (ΦΕΚ 93/Α΄/14.4.2014)
«Επείγουσες ρυθμίσεις αρμοδιοτήτων Υπουργείου Εσωτερικών».
9. Την υπ’ αριθμ. 15870/15.5.2017 απόφαση του
Υπουργού Εσωτερικών περί διορισμού Συντονιστή της
Αποκεντρωμένης Διοίκησης Πελοποννήσου, Δυτικής Ελλάδας και Ιονίου η οποία δημοσιεύθηκε στο ΦΕΚ 250/
τ.ΥΟΔΔ/26.5.2017 και έλαβε αριθμό διαδικτυακής ανάρτησης ΑΔΑ:ΩΨΦΒ465ΧΘ7-Τ4Γ.
10. Την αναφορά της Δ/νσης Δασών Ζακύνθου με
αριθμ. 2950/5.11.2019 με την οποία προτείνεται η κήρυξη ως αναδασωτέας της αναφερόμενης στο θέμα
έκτασης, αποφασίζουμε:
Κηρύσσουμε ως αναδασωτέα λόγω πυρκαγιάς, την
δασική έκταση εμβαδού Δ με στοιχεία (1,2,17,6- 16,1)
εμβαδού 2.81 στρεμμάτων [έχοντας εξαιρεθεί άλλης
μορφής έκταση Ε(2-6,17,2) εμβαδού 0.27 στρεμμάτων],
από συνολική έκταση 3.08 στρεμμάτων που βρίσκεται
στη θέση «Σταυρός» της Τ.Κ. Ορθονιών, Δήμου Ζακύνθου
Νομού Ζακύνθου, όπως προσδιορίζεται με τα στοιχεία
1-16,1 και απεικονίζεται στο συνημμένο της παρούσας
απόφασης απόσπασμα πινακίδας ΓΥΣ 6165/3, κλίμακας
1:2500, το οποίο αποτελεί αναπόσπαστο μέρος της και
έχει όρια:
Ανατολικά: δασική και μη δασική έκταση, Δυτικά: ως
αναδασωτέα δασική έκταση, Βόρεια: ως αναδασωτέα
δασική έκταση, Νότια: ως αναδασωτέα δασική έκταση.
Η έκταση εμπίπτει στις διατάξεις της παραγράφου 2
και 5 του άρθρου 3 του ν. 998/1979 ’’περί προστασίας
δασών και δασικών εν γένει εκτάσεων της χώρας’’, όπως
αντικαταστάθηκε με το άρθρο 1 παρ. 1 του ν. 3208/2003
’’περί προστασίας των δασικών οικοσυστημάτων, κατάρτιση δασολογίου, ρύθμιση εμπραγμάτων δικαιωμάτων
επί δασών και δασικών εν γένει εκτάσεων και άλλες διατάξεις’’, καθώς και της παραγράφου 1ε και της παραγρά-
φου 2β, 2γ και 2δ του άρθρου 4 του ν. 998/1979.
Παρατηρήσεις: - Σχεδόν το σύνολο της προς κήρυξη ως
αναδασωτέας έκτασης Δ είναι ήδη κηρυγμένο ως αναδασωτέο στο πρόσφατο παρελθόν με την 1738/15.9.2017
απόφαση (ΦΕΚ 361/Δ΄/2017).
Σκοπός της κήρυξης της ανωτέρω έκτασης ως αναδασωτέας είναι η διατήρηση του δασικού χαρακτήρα της,
ο αποκλεισμός διάθεσής της για άλλη χρήση και η αποκατάσταση με φυσική αναγέννηση της καταστραφείσας
δασικής βλάστησης αποτελούμενη από αείφυλλα πλατύφυλλα (κουμαριά, πουρνάρι, σχίνος, φυλίκι), ύστερα από
πυρκαγιά που εκδηλώθηκε στις 25.6.2019 και ώρα 11:15.
Κατά της απόφασης αυτής παρέχεται η δυνατότητα
άσκησης αίτησης ακύρωσης παντός έχοντος έννομο
συμφέρον φυσικού η νομικού προσώπου, ενώπιον του
τριμελούς Διοικητικού Εφετείου Πατρών εντός εξήντα
ημερών από την επόμενη της δημοσιεύσεως.
Η απόφαση αυτή να δημοσιευθεί στη Εφημερίδα της
Κυβερνήσεως.
Πάτρα, 12 Δεκεμβρίου 2019
Ο Συντονιστής Αποκεντρωμένης Διοίκησης
ΝΙΚΟΛΑΟΣ ΠΑΠΑΘΕΟΔΩΡΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 10/27.01.2020

[Source: 20200400010.pdf | Tokens: 13830]